Չառլի Շին

Կառլոս Իրվին Էստևեզ (, ), առավել հայտնի Չառլի Շին (Charlie Sheen) բեմական կեղծանվամբ, ամերիկացի դերասան։

Շինի մասնակցությամբ առավել հայտնի ֆիլմերից են «Ջոկատ» (1986), «Ոգին» (1986), «Ուոլ սթրիթ» (1987), «Գլխավոր լիգա» (1989), «Շատ սարսափելի կինո 3» (2003), «Շատ սարսափելի կինո 4» (2006) և այլ ֆիլմեր։ 2010 թվականի դրությամբ Շինը եղել է ամերիկյան հեռուստատեսության ամենաբարձր վարձատրվող դերասանը՝ «Երկուս ու կես մարդ» հեռուստասերիալ-սիտկոմի յուրաքանչյուր սերիայում նկարահանվելու համար ստանալով 1, 8 միլիոն դոլար։ Շինի անձի հետ կապված են նաև բազմաթիվ սկանդալներ՝ անձնական և հասարակական կյանքում, այդ թվում՝ թմրանյութերի օգտագործում, բռնության գործադրում, ալկոհոլի չարաշահում։

2011 թվականի մարտին «CBS» և «Warner Bros» ընկերությունները որոշում են հեռացնել Շինին «Երկուս ու կես մարդ» հեռուստասերիալից՝ որպես փոխհատուցում նրան վճարելով 25 միլիոն ԱՄՆ դոլար։

Շինի ավագ եղբայրներ՝ Էմիլիո և Ռամոն Էստեվեզները, ինչպես նաև կրտսեր քույր Ռենեն, նույնպես դերասաններ են։

Ծանոթագրություններ

Արտաքին հղումներ 

 Պաշտոնական կայք 
 Կենսագրությունը CBS.com կայքում 

1965 ծնունդներ
Ամերիկացի դերասաններ
Նյու Յորք քաղաքում ծնվածներ
Բեմական կեղծանուններ
Ամերիկացիներ իռլանդական ծագմամբ
Կեղծանուններ
ԱՄՆ-ի հանրապետական կուսակցության անդամներ
«Ոսկե գլոբուս» մրցանակի դափնեկիրներ
Ամերիկացի տղա երեխա դերասաններ